Quia longum est enarrare cuncta, quæ huic loco conlata sunt tempore Brunonis Episcopi, ad ipsius vitæ finem veniamus. Sed ante paucis describere curabimus quis fuerit modus vitæ ejus. § Fuit itaque in elemosynis largus, etc. ut in Chronico S. Benigni. § Anno ab Incarnatione Domini MXVI Domnus Episcopus Bruno obiit II Kalend. Februarii, peractis in Episcopatu annis XXXV. Cui successit Lambertus Episcopus, et ipse aucmentator bonorum hujus loci devotus.